
RAPORT

    asupra
 Cererii de reexaminare a Legii privind cimitirele, crematoriile umane şi serviciile funerare, formulată de Preşedintele României

În conformitate cu prevederile art. 135 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi, cu adresa nr. PL-x 592/2009/2011 din 2 mai 2011, a fost sesizată spre dezbatere, cu cererea de reexaminare a Legii privind cimitirele, crematoriile umane şi serviciile funerare, formulată de Preşedintele României, în temeiul art.77 alin.(2) din Constituţia României, republicată.
  Legea a fost adoptată de Camera Deputaţilor, în calitate de Cameră decizională,  în şedinţa din 19 octombrie 2010 şi trimisă la promulgare la 26 noiembrie 2010.

Senatul, în calitate de primă Cameră sesizată, a respins cererea de reexaminare  formulată de Preşedintele României, în şedinţa din  26 aprilie 2011.

Camera Deputaţilor
este Cameră decizională, potrivit prevederilor art. 75 din Constituţia României şi ale art. 92 alin. (9) pct. 1 din Regulamentul Camerei Deputaţilor.

Cererea de reexaminare vizează întreaga lege trimisă la promulgare, susţinându-se că legea supusă reexaminării conţine prevederea potrivit căreia proprietarii cimitirelor au obligaţia întreţinerii şi a menţinerii în funcţie a cimitirului. În acest sens, se impune reglementarea în lege a unei proceduri speciale care să privească situaţia în care proprietarul privat al cimitirului este supus procedurii insolvenţei.
Întrucât înfiinţarea, organizarea, funcţionarea şi administrarea cimitirelor şi crematoriilor, precum şi serviciile funerare asociate fac parte din sfera serviciilor publice de interes local, este necesar corelarea acestei legi cu prevederile actelor normative privind administrarea domeniului public şi privat de interes local, precum şi cele referitoare la serviciile comunitare de utilităţi publice.
Totodată, actul normativ trimis spre promulgare are ca obiect de reglementare stabilirea drepturilor şi obligaţiilor în legătură cu activităţi funerare, cimitire şi crematorii umane. Noua reglementare stabileşte în sarcina autorităţilor administraţiei publice locale obligaţia de a organiza cimitire publice astfel încât acestea să aibă sectoare parcelate corespunzător pentru fiecare cult recunoscut, la cererea cultelor care funcţionează în localitatea respectivă. În acelaşi timp, textul legii nu impune o asemenea obligaţie şi pentru categoria operatorilor economici, fundaţiilor şi asociaţiilor, ca proprietari de cimitire.
Conform art. 134 alin. (1) din lege, proprietarul cimitirului este cel care stabileşte contravaloarea concesiunilor locurilor de înhumare, dar şi taxa pentru activităţile desfăşurate de operatorii economici. Astfel că se consideră necesar clarificarea modului de stabilire a taxelor şi tarifelor aferente serviciilor funerare prestate, dar şi identificarea autorităţilor competente să exercite supravegherea şi controlul acestor prestaţii cu caracter public.

Totodată, în lege nu sunt prevăzute sancţiuni, astfel că se creează situaţia imposibilităţii aplicării legii, aceasta fiind lipsită de efectele sale. De aceea, este necesar ca legea să conţină şi sancţiuni în cazul nerespectării prevederilor sale.
                   În conformitate cu prevederile art. 61 şi 135 din Regulamentul Camerei Deputaţilor, republicat, membrii Comisiei juridice au dezbătut cererea de reexaminare în şedinţa din data de 22 octombrie 2012.
                   La şedinţă au fost prezenţi 14 deputaţi, din totalul de 23 membrii ai Comisiei juridice. 

                   În urma dezbaterilor şi a punctelor de vedere formulate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, Raportul de adoptare a cererii de reexaminare a Legii privind cimitirele, crematoriile umane şi serviciile funerare, formulată de Preşedintele României, şi adoptarea proiectului de Lege cu amendamentele admise, astfel cum sunt redate în Anexa I la prezentul Raport. Amendamentele respinse sunt redate în Anexa II care face parte integrantă din prezentul raport. 
    În raport cu obiectul şi conţinutul reglementării, proiectul de lege face parte din categoria legilor ordinare.
                                 VICEPREŞEDINTE ,                                                                  SECRETAR,
                                   Florin IORDACHE 

 Consilier, Iuliana Fuiorea

ANEXA I

la cererea de reexaminare a proiectului de lege privind cimitirele, crematoriile umane şi serviciile funerare
	Nr.

crt.
	Forma trimisă la promulgare
	Text Comisie
(autor amendament)
	Motivare

	1.
	
	„Secţiunea 12-a

Sancţiuni

Autor: deputaţi UDMR Máté András şi Lakatos Petru
	

	2.
	
	Art. 341. Constatarea savarasirii faptei contravenţionale şi aplicarea sancţiunilor se face de către Oficiul pentru Protecţia Consumatorului.

 Autor: deputaţi UDMR Máté András şi Lakatos Petru
	

	3.
	
	Art. 342.  Constituie contravenţie şi se sancţionează:

a) încălcarea prevederilor art. 6 alin. (3), art. 8 alin. (1) lit. d), e), f), g), art. 14 alin. (1) şi art. 14 alin. (4) - cu amendă de la 500 lei până la 1000 lei;

b) încălcarea prevederilor art. 6 alin. (1) şi art. 8 alin. (1) lit. a), b) - cu amendă de la 1000 lei până la 5000 lei;

c) încălcarea prevederilor art. 6 alin. (2) şi art. 8 alin. (1) lit. c) - cu amendă de la 2000 lei până la 5000 lei;”

Autor: deputaţi UDMR Máté András şi Lakatos Petru
	


ANEXA II

la cererea de reexaminare a proiectului de lege privind cimitirele, crematoriile umane şi serviciile funerare
	Nr.

crt.
	Forma trimisă la promulgare
	Text Comisie
(autor amendament)
	Motivare

	60.
	Art. 34.- (1) Contravaloarea concesiunii locurilor de înhumare pe teritoriul cimitirului, precum şi taxa pentru alte activităţi desfăşurate de operatorii economici se stabilesc de proprietarul cimitirului.

      
	Articolul 34 alin. 1 se modifică si va avea următorul continut: 

(1) Contravaloarea concesiunii locurilor de înhumare pe teritoriul cimitirului, precum şi taxa pentru alte activităti desfăsurate de operatori economici, se stabilesc prin contract. Tariful pentru întreţinerea cimitirului şi a locurilor de veci nu poate fi modificat pe parcursul concesionării decât în functie de rata inflaţiei sau dacă modificări legislative impun cheltuieli suplimentare.
Autor : deputat Bogdan Ciucă

